Viimatimainitud teosed on kõik omast kohast tähtsad ja on meie kooli- ja pedagoogilist kirjandust edasi viinud, harides meie metoodilise kirjanduse uudismaad. Kuid meie kooli- ja pedagoogilise kirjanduse tippsaavutustena, epohhi sünnitavate teostena ja uusi suundi taotlevate  raamatutena esinevad tema "Kooli lugemiseraamat" I 1905., II 1907. ja tema "Eesti luge­mik" I-III 1924., IV-V 1925. a. "Kooli lugemiseraamatud" ja "Eesti lugemikud" on ilmunud korduvais trükkides, mis näi­tab, kui laialt nad olid levinud meie koolides ja milline mõjuulatus neil oli.